8.

Dodaje da, kako bi se osnažilo povjerenje u europske zaklade, temeljni kriteriji moraju biti održivost, ozbiljnost i postojanost zaklada, kao i učinkovitost njihova nadzora, a s tim na umu, traži od Vijeća da uzme u obzir sljedeće preporuke i promjene: i. tijekom postojanja zaklade minimalni iznos vrijednosti njezine imovine trebao bi iznositi 25 000 EUR; ii. postojanje europske zaklade u bilo kojoj državi članici trebalo bi biti neograničeno ili, kada je to jasno naznačeno njezinim statutom, ograničeno razdobljem od najmanje četiri godine; stavljanje vremenskog ograničenja kraćeg od dvije godine trebalo bi biti dopušteno samo kada za to postoji dovoljno opravdanje i kada bi svrha zaklade time bila u potpunosti osigurana; iii. izmjene statuta zaklade, ako je postojeći statut postao neprikladan za funkcioniranje europske zaklade, trebale bi biti dopuštene ako ih je donio upravni odbor; ako europska zaklada sadrži druga tijela u skladu s člankom 31., ta tijela moraju biti uključena u odluku o izmjeni statuta. iv. kako bi se izbjegao sukob interesa u zakladama u vezi s tijelima nezavisnima od osnivača, tj. postojanje poslovne, obiteljske ili bilo kakve druge veze s osnivačem, trebala bi se donijeti odredba koja je na tragu prijedloga Komisije, ali trebalo bi biti prepoznato da se zaklade mogu osnovati i u obiteljskom krugu, gdje je preduvjet visoka razina povjerenja između osnivača i članova odbora, tako da osnivač zna da će svrha zaklade biti očuvana i nakon njegove ili njezine smrti; v. prilikom određivanja praga za zaklade za koje se zahtijeva revizija financijskih izvještaja trebala bi se uzeti u obzir ukupna imovina, godišnji prihod i broj zaposlenih u dotičnoj zakladi; za zaklade ispod tog praga dovoljan je nezavisan pregled financijskih izvještaja; vi. statutom bi se trebale omogućiti informacije o volonterima; statutom bi se također trebalo poticati volontiranje kao temeljno načelo; vii. trebala bi se dodati odredba prema kojoj bi svaka naknada koja se isplaćuje članovima upravnog odbora ili drugih tijela europske zaklade trebala biti razumna i razmjerna; trebali bi se uspostaviti određeni kriteriji razumnosti i razmjernosti naknade; viii. kad je riječ o predstavljanju zaposlenika, postupak pregovaranja koji se, prema člancima 38. i 39. prijedloga, odnosi samo na informacije i savjetovanje zaposlenika unutar EU-a, trebao bi se proširiti tako da obuhvaća sudjelovanje zaposlenika u tijelima europske zaklade; usporedno s trenutnim upućivanjem u člancima 38. i 39. prijedloga na postupke uspostavljanja europskog radničkog vijeća, radi uključivanja zaposlenika u tijela europske zaklade trebalo bi se dodati i upućivanje na postupke u okviru Direktive Vijeća 2001/86/EZ; ix. trebala bi se zadržati odredba o predstavljanju zaposlenika u članku 38. prijedloga; trebalo bi razjasniti pojam volontera i volonterskih aktivnosti; x. radi učinkovitog nadzora registrirani ured i upravno sjedište europske zaklade trebali bi se nalaziti u državi članici gdje je osnovana; xi. prijedlog bi trebao biti ograničen, kako je predloženo od strane sektora, na instrument građanskog prava, pritom osnažujući, u skladu s prijedlogom Parlamenta, nekoliko ključnih elemenata ideje javne koristi u državama članicama, kako bi se olakšalo priznavanje jednakosti među državama članicama; xii. Prijedlog Uredbe Vijeća treba promijeniti na sljedeći način: Izmjena 1 Prijedlog Uredbe Uvodna izjava 15 a (nova) Tekst koji je predložila Komisija Izmjena (15a) Članovi upravnog odbora trebali bi osigurati sukladnost s obvezama iznesenima u ovoj uredbi i statutu te sa svim pravnim i etičkim pravilima ponašanja koji se odnose na europsku zakladu. U tu svrhu trebali bi osmisliti organizacijske strukture i unutarnje mjere sprečavanja i prepoznavanja slučajeva kršenja pravila. Izmjena 2 Prijedlog Uredbe Uvodna izjava 18. Tekst koji je predložila Komisija Izmjena (18) Kako bi se omogućilo europskoj zakladi da u potpunosti iskoristi prednosti jedinstvenog tržišta, trebalo bi biti moguće premjestiti registrirani ured iz jedne države članice u drugu. (18) Kako bi se omogućilo europskoj zakladi da u potpunosti iskoristi prednosti jedinstvenog tržišta, trebalo bi biti moguće premjestiti registrirano sjedište iz jedne države članice u drugu. ((Ova izmjena primjenjuje se u cijelom tekstu.) Izmjena 3 Prijedlog Uredbe Članak 2. – točka 1. Tekst koji je predložila Komisija Izmjena (1) „imovina” znači bilo koje materijalno ili nematerijalno sredstvo koje se može posjedovati ili kontrolirati radi proizvodnje vrijednosti; (1) „imovina” znači bilo koje materijalno ili nematerijalno sredstvo koje se može posjedovati ili kontrolirati radi proizvodnje gospodarske i/ili društvene vrijednosti; Izmjena 4 Prijedlog Uredbe Članak 2. – točka 2. Tekst koji je predložila Komisija Izmjena (2) „nepovezana gospodarska aktivnost” znači gospodarska aktivnost europske zaklade koja izravno ne služi svrsi javne koristi određenog javno korisnog subjekta; (2) „nepovezana gospodarska aktivnost” znači gospodarska aktivnost, isključujući uobičajeno upravljanje imovinom kao što je ulaganje u obveznice, dionice i nekretnine, europske zaklade koja izravno ne služi svrsi javne koristi određenog javno korisnog subjekta; Izmjena 5 Prijedlog Uredbe Članak 2. – točka 5. Tekst koji je predložila Komisija Izmjena (5) „javno korisni subjekt” znači zaklada sa svrhom javne koristi i/ili slična javno korisna pravna osoba bez članstva osnovana u skladu sa zakonom jedne od država članica; (5) „javno korisni subjekt” znači zaklada s isključivom svrhom javne koristi i/ili slična javno korisna pravna osoba bez članstva osnovana u skladu sa zakonom jedne od država članica; Izmjena 6 Prijedlog Uredbe Članak 4. – stavak 2. – točka ba (nova) Tekst koji je predložila Komisija Izmjena (ba) imena glavnih direktora imenovanih u skladu s člankom 30.; Izmjena 9 Prijedlog Uredbe Članak 5. – stavak 2. – podstavak 2. – uvodni tekst Tekst koji je predložila Komisija Izmjena Može se osnovati samo iz sljedećih razloga, kojima će njezina imovina biti neopozivo posvećena: Može se osnovati samo iz jednog ili više od sljedećih razloga, kojima će njezina imovina biti neopozivo posvećena: Izmjena 7 Prijedlog Uredbe Članak 5. – stavak 2. – podstavak 2. – točka sa (nova) Tekst koji je predložila Komisija Izmjena (s a) potpora žrtvama terorizma i nasilja, Izmjena 8 Prijedlog Uredbe Članak 5. – stavak 2.– podstavak 2. – točka sb (nova) Tekst koji je predložila Komisija Izmjena (s b) poticanje međureligijskog dijaloga Izmjena 10 Prijedlog Uredbe Članak 5. – stavak 2 a (novi) Tekst koji je predložila Komisija Izmjena 2a. Europska zaklada ni na koji način ne koristi bilo kome putem nerazmjernih naknada ili troškova koji nisu u skladu sa svrhom javne koristi. Europska zaklada ne ispunjava svoju svrhu javne koristi ako služi samo određenom broju pojedinaca. Izmjena 11 Prijedlog Uredbe Članak 6. Tekst koji je predložila Komisija Izmjena U vrijeme registracije, europska zaklada mora provoditi aktivnosti ili u svom statutu imati cilj provođenja aktivnosti u barem dvije države članice. Europska zaklada mora provoditi aktivnosti ili barem u svom statutu imati cilj provođenja aktivnosti u barem dvije države članice. Ako u vrijeme registracije europska zaklada u svom statutu ima cilj provođenja aktivnosti u barem dvije države članice, mora tada uvjerljivo dokazati da će u roku od dvije godine provoditi aktivnosti u barem dvije države članice. To vremensko ograničenje ne primjenjuje se ako se čini opravdanim i razmjernim, s namjerom provođenja njezine svrhe, da europska zaklada kasnije počne provoditi svoje aktivnosti. U svakom slučaju, od europske zaklade zahtijeva se da počne i nastavi provoditi aktivnosti barem u dvije države članice tijekom svojeg postojanja. Izmjena 12 Prijedlog Uredbe Članak 7. – stavak 2. Tekst koji je predložila Komisija Izmjena 2. Europska zaklada posjeduje imovinu u iznosu od najmanje 25 000 EUR. 2. Europska zaklada posjeduje imovinu u iznosu od najmanje 25 000 EUR. Europska zaklada zadržava tu minimalnu imovinu tijekom cijelog razdoblja djelovanja, osim ako nije osnovana na određeno vremensko razdoblje u skladu s člankom 12. stavkom 2. Izmjena 13 Prijedlog Uredbe Članak 7. – stavak 2. – podstavak 1.a (novi) Tekst koji je predložila Komisija Izmjena Europska zaklada u sljedećih četiri godine troši 70 % prihoda dodijeljenih u financijskoj godini, osim ako u statutima nije određen projekt koji će se provoditi sljedećih šest godina. Izmjena 14 Prijedlog Uredbe Članak 12. – stavak 2. Tekst koji je predložila Komisija Izmjena 2. Europska zaklada osnovat će se na neodređeno vrijeme ili, ako je to izričito određeno u njezinim statutima, na određeno vremensko razdoblje ne kraće od dvije godine. 2. Europska zaklada osnovat će se na neodređeno vrijeme ili, ako je to izričito određeno u njezinim statutima, na određeno vremensko razdoblje ne kraće od četiri godine. U slučajevima kada je za ostvarivanje ciljeva europske zaklade dovoljno ograničeno vremensko razdoblje te je to razumno utemeljeno, europska se zaklada može osnovati na vremensko razdoblje ne kraće od dvije godine. Izmjena 15 Prijedlog Uredbe Članak 15. – stavak 2. – točka da (nova) Tekst koji je predložila Komisija Izmjena (da) podatke o postupcima sklapanja sporazuma u kojima se određuju uvjeti za sudjelovanje zaposlenika u skladu s Direktivom 2009/38/EZ. Izmjena 16 Prijedlog Uredbe Članak 15. – stavak 3. Tekst koji je predložila Komisija Izmjena 3. Svako nadležno tijelo prema zahtjevu za spajanje postupa s skladu s istim postupcima i načelima koje primjenjuje kod zahtjeva za spajanje čiji je rezultat nacionalni javno korisni subjekt. 3. Svako nadležno tijelo prema zahtjevu za spajanje postupa s skladu s istim postupcima i načelima koje primjenjuje kod zahtjeva za spajanje čiji je rezultat nacionalni javno korisni subjekt. Odgovorno tijelo odbija zahtjev za prekogranično spajanje obvezno i isključivo zato što dokumenti iz stavka 2. nisu u skladu s ovim Uredbom ili zato što prava vjerovnika i zaposlenika nisu dovoljno zaštićena. Izmjena 17 Prijedlog Uredbe Članak 17. – stavak 1. Tekst koji je predložila Komisija Izmjena 1. Europska zaklada može biti osnovana preoblikovanjem javno korisnog subjekta osnovanog u državi članici, ako je to dozvoljeno u skladu sa statutima preoblikovanog subjekta. 1. Europska zaklada može biti osnovana preoblikovanjem javno korisnog subjekta osnovanog u državi članici, ako to nije izričito zabranjeno u statutima i nije u suprotnosti sa željama osnivača . Izmjena 18 Prijedlog Uredbe Članak 18. – stavak 3. Tekst koji je predložila Komisija Izmjena 3. Nadležno tijelo prema zahtjevu za preoblikovanje postupa u skladu s istim postupcima i načelima koje koristi kao da se radi o zahtjevu za promjenu statuta javno korisnog subjekta. 3. Nadležno tijelo prema zahtjevu za preoblikovanje postupa u skladu s istim postupcima i načelima koje koristi kao da se radi o zahtjevu za promjenu statuta javno korisnog subjekta. Odgovorno tijelo odbija zahtjev za preoblikovanje obvezno i isključivo zato što dokumenti iz stavka 2. nisu u skladu s ovim Uredbom ili zato što prava vjerovnika i zaposlenika nisu dovoljno zaštićena. Izmjena 19 Prijedlog Uredbe Članak 20. – stavak 1. Tekst koji je predložila Komisija Izmjena 1. Ako postojeći statuti postanu neprimjereni za djelovanje europske zaklade, upravni odbor može odlučiti o promjeni statuta. 1. Ako postojeći statuti postanu neprimjereni za djelovanje europske zaklade, upravni odbor može odlučiti o promjeni statuta. Ako europska zaklada sadrži druga tijela u skladu s člankom 31., ta tijela moraju biti uključena u odluku o promjenama statuta. Izmjena 20 Prijedlog Uredbe Članak 23. – stavak 1. –– podstavak 2. – točka (g) Tekst koji je predložila Komisija Izmjena (g) nazivi, namjene i adrese osnivačkih organizacija, ako se radi o pravnim osobama, ili slični relevantni podaci o javnim tijelima; (g) puni nazivi i adrese osnivača ako se radi o fizičkim osobama; nazivi, namjene i sjedište osnivačkih organizacija, ako se radi o pravnim osobama, ili slični relevantni podaci o javnim tijelima; Izmjena 21 Prijedlog Uredbe Članak 23. – stavak 2 a (novi) Tekst koji je predložila Komisija Izmjena 2a. Europska zaklada ne može se registrirati sve dok se ne dokaže njezina sukladnost s obvezama iz Poglavlja V. ove Uredbe o sudjelovanju zaposlenika u europskoj zakladi. Izmjena 22 Prijedlog Uredbe Članak 32. – stavak 1. Tekst koji je predložila Komisija Izmjena 1. Osnivač i drugi članovi odbora koji su u poslovnom, obiteljskom ili nekom drugom odnosu s osnivačem ili međusobno, što bi moglo stvoriti stvarni ili potencijalni sukob interesa koji utječe na njihovu prosudbu, ne predstavljaju većinu u upravnom odboru. 1. Osnivač i drugi članovi odbora koji su u poslovnom, obiteljskom ili nekom drugom odnosu s osnivačem ili međusobno, što bi moglo stvoriti bilo kakav sukob interesa koji utječe na njihovu prosudbu, ne predstavljaju većinu u upravnom odboru. Izmjena 23 Prijedlog Uredbe Članak 32. – stavak 3. Tekst koji je predložila Komisija Izmjena 3. Nikakva prednost, neposredna ili posredna, ne smije se dati osnivaču, članu upravnog odbora ili nadzornog tijela, izvršnom direktoru ili revizoru te prenositi na bilo koju osobu koja je s njima u poslovnom ili bliskom obiteljskom odnosu, osim ako nije namijenjena izvršavanju njihovih dužnosti u okviru europske zaklade. 3. Nikakva prednost ne smije se dati osnivaču, članu upravnog odbora ili nadzornog tijela, izvršnom direktoru ili revizoru te prenositi na bilo koju osobu koja je s njima u poslovnom ili bliskom obiteljskom odnosu, osim ako nije namijenjena izvršavanju njihovih dužnosti u okviru europske zaklade. Izmjena 24 Prijedlog Uredbe Članak 34. – stavak 2. Tekst koji je predložila Komisija Izmjena 2. Europska zaklada šest mjeseci od kraja financijske godine sastavlja godišnje računovodstvene izvještaje i godišnje izvješće o radu te ih prosljeđuje nadležnom nacionalnom registru i nadzornom tijelu. Ne utječe na tekst na engleskom jeziku. Jezični ispravak verzije na njemačkom jeziku. Izmjena 25 Prijedlog Uredbe Članak 34. – stavak 4. Tekst koji je predložila Komisija Izmjena 4. Reviziju godišnjih izvješća europske zaklade provodi jedna ili više osoba koje imaju dozvolu za provođenje obveznih revizija u skladu s nacionalnim propisima usvojenim u skladu s Direktivom 2006/43/EZ Europskog parlamenta i Vijeća. 4. Reviziju godišnjih izvješća europske zaklade provodi jedna ili više osoba koje imaju dozvolu za provođenje obveznih revizija u skladu s nacionalnim propisima usvojenim u skladu s Direktivom 2006/43/EZ Europskog parlamenta i Vijeća ako europska zaklada premaši jedan od sljedećih kriterija : (a) godišnji prihod od 2 milijuna EUR; ili (b) imovinu u iznosu od 200 000 ili (c) prosječan broj od 50 zaposlenika tijekom financijske godine. Za europsku zakladu koja ne premaši ni jedan od ovih kriterija, umjesto revizora pregled može izvršiti i nezavisni ispitivač. Izmjena 26 Prijedlog Uredbe Članak 34. – stavak 5. Tekst koji je predložila Komisija Izmjena 5. Objavljuju se godišnja izvješća koja je propisno odobrio upravni odbor zajedno s mišljenjem osoba koje su zadužene za reviziju računa te izvješće o radu. 5. Objavljuju se godišnja izvješća koja je propisno odobrio upravni odbor zajedno s izvješćem o radu. Mišljenje osobe koja je zadužena za reviziju računa objavljuje se u skladu s pravilima države članice u kojoj europska zaklada ima registrirane urede. Izmjena 27 Prijedlog Uredbe Članak 35. Tekst koji je predložila Komisija Izmjena Europska zaklada ima svoj registrirani ured i glavnu upravu ili glavno mjesto obavljanja djelatnosti u Europskoj uniji. Registrirani ured europske zaklade smješten je unutar Europske unije u istoj državi članici kao i njezina glavna uprava ili glavno mjesto obavljanja djelatnosti . Europska zaklada mora obavljati svoje djelatnosti u najmanje dvije države članice, uključujući i mjerodavne djelatnosti u državi članici u kojoj ima registrirani ured i glavnu upravu, no može djelovati i izvan Europske unije. Izmjena 28 Prijedlog Uredbe Članak 37. – stavak 2. – točka ea (nova) Tekst koji je predložila Komisija Izmjena (ea) bilo kakve posljedice prijenosa na sudjelovanje zaposlenika. Izmjena 29 Prijedlog Uredbe Članak 37. – stavak 5. – podstavak 2. Tekst koji je predložila Komisija Izmjena Nadležno tijelo države članice domaćina može odbiti prijenos samo zbog toga što nisu ispunjeni uvjeti iz prethodnog podstavka. Nadležno tijelo države članice domaćina može odbiti prijenos samo zbog toga što nisu ispunjeni uvjeti iz prethodnog podstavka; prijenos odbija i zato što prava vjerovnika i zaposlenika nisu dovoljno zaštićena. Izmjena 30 Prijedlog Uredbe Članak 38. – stavak 2. – podstavci 1. i 2. Tekst koji je predložila Komisija Izmjena Europska zaklada s najviše 200 zaposlenika osniva europsko radničko vijeće na zahtjev najmanje 20 svojih zaposlenika ili predstavnika tih zaposlenika u najmanje dvije države članice . Europska zaklada osniva europsko radničko vijeće na zahtjev najmanje 10 % svojih zaposlenika ili predstavnika tih zaposlenika u najmanje dvije države članice. Europska zaklada s više od 200 zaposlenika osniva europsko radničko vijeće na zahtjev najmanje 10 % svojih zaposlenika ili predstavnika tih zaposlenika u najmanje dvije države članice. Izmjena 31 Prijedlog Uredbe Članak 38. – stavak 2. – podstavak 3. Tekst koji je predložila Komisija Izmjena Pri osnivanju europskog radničkog vijeća primjenjuju se nacionalne mjere o dodatnim zahtjevima iz podtočaka (a) do (e) točke 1. Priloga I. Direktivi 2009/38/EZ Europskog parlamenta i Vijeća. pri osnivanju europskog radničkog vijeća primjenjuju se članci 5. i 6. Direktive 2009/38/EZ i nacionalne mjere o dodatnim zahtjevima iz podtočaka (a) do (e) točke 1. Priloga I. Direktivi 2009/38/EZ Europskog parlamenta i Vijeća. Izmjena 32 Prijedlog Uredbe Članak 38. – stavak 3. Tekst koji je predložila Komisija Izmjena 3. Predstavnici ili volonteri koji su neprekinuto uključeni u službene volonterske aktivnosti u europskoj zakladi, imaju status promatrača u europskom radničkom vijeću. Broj takvih predstavnika iznosi najmanje jedan po državi članici u kojoj je prisutno najmanje deset takvih volontera. brisan Izmjena 33 Prijedlog Uredbe Članak 44. – stavak 2. Tekst koji je predložila Komisija Izmjena 2. Nakon pune isplate vjerovnika europske zaklade sva preostala imovina europske zaklade prenosi se na drugi javno korisni subjekt sa sličnom javno korisnom namjenom ili se koristi za ostale javno korisne namjene koje su što je više moguće u skladu s onom za koju je europska zaklada osnovana. 2. Nakon pune isplate vjerovnika europske zaklade sva preostala imovina europske zaklade prenosi se na drugi javno korisni subjekt koji se nalazi u istoj državi članici u kojoj je registriran sa sličnom javno korisnom namjenom ili se koristi za ostale javno korisne namjene koje su što je više moguće u skladu s onom za koju je europska zaklada osnovana. Izmjena 34 Prijedlog Uredbe Članak 45. Tekst koji je predložila Komisija Izmjena Svaka država članica imenuje nadzorno tijelo za nadzor europskih zaklada registriranih u toj državi članici te o tome obavještava Komisiju. Svaka država članica imenuje jedno ili više tijela po svom izboru koja su odgovorna za učinkoviti nadzor europskih zaklada registriranih u toj državi članici te o tome obavještava Komisiju.